CCP พุ่ง 9.33% หลังแจ้งได้งานมอเตอร์เวย์-ตุนงานในมือ 2.4 พันลบ.รับรู้ปีนี้ 60%
CCP พุ่ง 9.33% หลังแจ้งได้งานมอเตอร์เวย์-ตุนงานในมือ 2.4 พันลบ.รับรู้ปีนี้ 60%
9 ก.พ. 2559

ผู้สื่อข่าวรายงานว่า บริษัท ผลิตภัณฑ์คอนกรีตชลบุรี จำกัด (มหาชน) หรือ CCP ณ เวลา 12.24 น. อยู่ที่ระดับ 0.82 บาท บวก 0.07 บาท หรือ 9.33% ด้วยมูลค่าซื้อขาย 42.97 ล้านบาท โดยราคาหุ้นปรับตัวแรงในรอบกว่า 1 เดือน โดยนับตั้งแต่หุ้นยืนที่ระดับ 0.82 บาท เมื่อวันที่ 17 ธ.ค. 58

บริษัท ผลิตภัณฑ์คอนกรีตชลบุรี จำกัด (มหาชน) หรือ CCP แจ้งได้งานมอเตอร์เวย์ พัทยา-มาบตาพุด คว้าออเดอร์คอนกรีตกว่า 500 ล้านบาท หนุน Backlog เพิ่ม มั่นใจทั้งปีงานรัฐทยอยลงทุน ชี้โอกาสรับงานปี 59 ยังมีอีกมาก พร้อมรับงานใหม่ทุกรูปแบบ เดินหน้าขยายตลาดและช่องทางจำหน่าย ย้ำเป้าปี 2559 รายได้แตะ 2.6 พันล้านบาท
ปัจจุบันบริษัทมี Backlogประมาณ 2,400 ล้านบาท โดยใช้ระยะเวลาประมาณ 1 ปีครึ่ง ในการทยอยรับรู้รายได้ ซึ่งเฉพาะในปีนี้จะรับรู้รายได้ 60% ของBacklogทั้งหมด โดยบริษัทจะทยอยหางานเข้ามาเพิ่มอีกในอนาคต เพื่อรักษาระดับBacklogไว้ไม่ต่ำกว่า 2 พันล้านบาท
 